REPUBLIKA SRBIJA

NARODNA SKUŠTINA

Odbor za pravosuđe, državnu

upravu i lokalnu samoupravu

07 Broj: 06-2/150-15

14. april 2015. godine

B e o g r a d

**Z A P I S N I K**

**36. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 14. APRILA 2015. GODINE**

Sednica je počela u 13,00 časova.

Sednici je predsedavao Petar Petrović, predsednik Odbora.

Sednici su prisustvovali članovi Odbora: Biljana Ilić Stošić, Biljana Savović, Mirjana Andrić, Živan Đurišić, Dragan Paunović, Tanja Tomašević Damnjanović, Vladimir Đukanović, Olgica Batić, Meho Omerović, Laslo Varga, Neđo Jovanović, Aleksandar Martinović i Velinka Tošić.

Sednici je prisustvovala Suzana Spasojević (zamenik Miletića Mihajlovića).

Sednici nisu prisustvovali članovi Odbora: Jovan Marković, Balša Božović, niti njihovi zamenici.

Sednici je prisustvovao i narodni poslanik Vučeta Tošković.

Sednici su prisustvovali: Saša Janković, zaštitnik građana, Miloš Janković, Robert Sepi, Vladana Jović i Gordana Stevanović, zamenici zaštitnika građana, Jasminka Jakovljević, generalni sekretar Zaštitnika građana, Mina Rolović Jočić, šef kabineta zaštitnika građana, Nataša Jović, pomoćnik generalnog sekretara, Luka Glušac, savetnik u stručnoj službi Zaštitnika građana; Natalija Pavlović Šiniković, pomoćnik ministra državne uprave i lokalne samouprave, kao poverenik predlagača zakona, i Danica Polić, iz Sektora za normativne poslove Ministarstva državne uprave i lokalne samouprave.

Na predlog predsednika Odbora utvrđen je sledeći

D n e v n i r e d :

1. Razmatranje Predloga zakona o inspekcijskom nadzoru, koji je podnela Vlada (broj 011-500/15 od 3. marta 2015. godine), u pojedinostima;
2. Razmatranje Redovnog godišnjeg izveštaja Zaštitnika građana za 2014. godinu (broj 02-650/15, od 14. marta 2015. godine);
3. Razno.

Pre prelaska na rad po utvrđenom dnevnom redu usvojen je, bez primedaba, zapisnik sa 35. sednice Odbora.

**Prva tačka dnevnog reda:** **Razmatranje Predloga zakona o inspekcijskom nadzoru u pojedinostima**

Odbor je obavio pretres Predloga zakona u pojedinostima i, na osnovu člana 156. stav 3. Poslovnika Narodne skupštine, odlučio da podnese sledeći

I Z V E Š T A J

I

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o inspekcijskom nadzoru.

Odbor je odlučio da predloži Narodnoj skupštini da **prihvati** sledeće amandmane:

* na član 3. koji je podneo narodni poslanik Zoran Babić;
* na član 4. koji su zajedno podneli narodni poslanici Katarina Rakić, Zoran Babić, Ivan Jovanović, Dejan Radenković, Aleksandar Senić, Veroljub Arsić, Vojislav Vujić, Milosav Milojević, Aleksandar Tomić i Vladimir Marinković;
* na član 5. koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo;
* na član 8. koji su zajedno podneli narodni poslanici Marko Đurišić, Janko Veselinović, Snežana Malović, Ninoslav Stojadinović, Biljana Hasanović Korać, Goran Bogdanović, Slobodan Homen i Blagoje Bradić;
* na član 9. koji su zajedno podneli narodni poslanici Katarina Rakić, Zoran Babić, Ivan Jovanović, Dejan Radenković, Aleksandar Senić, Veroljub Arsić, Vojislav Vujić, Milosav Milojević, Aleksandar Tomić i Vladimir Marinković;
* na član 12. koji su zajedno podneli narodni poslanici Katarina Rakić, Zoran Babić, Ivan Jovanović, Dejan Radenković, Aleksandar Senić, Veroljub Arsić, Vojislav Vujić, Milosav Milojević, Aleksandar Tomić i Vladimir Marinković;
* na član 13. koji su zajedno podneli narodni poslanici Zoran Živković i Vladimir Pavićević;
* na član 13. koji su, u istovetnom tekstu, podneli narodni poslanik Aleksandar Senić i zajedno narodni poslanici Marko Đurišić, Janko Veselinović, Snežana Malović, Ninoslav Stojadinović, Biljana Hasanović Korać, Goran Bogdanović, Slobodan Homen i Blagoje Bradić;
* na član 14. koji su zajedno podneli narodni poslanici Zoran Živković i Vladimir Pavićević;
* na član 25. koji su zajedno podneli narodni poslanici Katarina Rakić, Zoran Babić, Ivan Jovanović, Dejan Radenković, Aleksandar Senić, Veroljub Arsić, Vojislav Vujić, Milosav Milojević, Aleksandar Tomić i Vladimir Marinković;
* na član 28. koji su zajedno podneli narodni poslanici Zoran Živković i Vladimir Pavićević;
* na član 29. koji su zajedno podneli narodni poslanici Zoran Živković i Vladimir Pavićević;
* na član 30. koji su zajedno podneli narodni poslanici Zoran Živković i Vladimir Pavićević;
* na član 31. koji su, u istovetnom tekstu, podneli narodni poslanik Aleksandar Senić i zajedno narodni poslanici Marko Đurišić, Janko Veselinović, Snežana Malović, Ninoslav Stojadinović, Biljana Hasanović Korać, Goran Bogdanović, Slobodan Homen i Blagoje Bradić;
* na član 32. koji su zajedno podneli narodni poslanici Zoran Živković i Vladimir Pavićević;
* na član 33. koji su zajedno podneli narodni poslanici Zoran Živković i Vladimir Pavićević;
* na član 33. koji je podneo narodni poslanik Zoran Babić;
* na član 34. koji je podneo narodni poslanik Zoran Babić;
* na član 38. koji su zajedno podneli narodni poslanici Katarina Rakić, Zoran Babić, Ivan Jovanović, Dejan Radenković, Aleksandar Senić, Veroljub Arsić, Vojislav Vujić, Milosav Milojević, Aleksandar Tomić i Vladimir Marinković;
* na član 39. koji su, u istovetnom tekstu, podneli narodni poslanik Aleksandar Senić i, zajedno narodni poslanici Marko Đurišić, Janko Veselinović, Snežana Malović, Ninoslav Stojadinović, Biljana Hasanović Korać, Goran Bogdanović, Slobodan Homen i Blagoje Bradić;
* na član 41. koji su zajedno podneli narodni poslanici Katarina Rakić, Zoran Babić, Ivan Jovanović, Dejan Radenković, Aleksandar Senić, Veroljub Arsić, Vojislav Vujić, Milosav Milojević, Aleksandar Tomić i Vladimir Marinković;
* na član 41, sa ispravkom, koji su zajedno podneli narodni poslanici Zoran Živković i Vladimir Pavićević;
* na član 43. koji su zajedno podneli narodni poslanici Zoran Živković i Vladimir Pavićević;
* na član 44. koji su, u istovetnom tekstu, podneli narodni poslanik Aleksandar Senić i zajedno narodni poslanici Marko Đurišić, Janko Veselinović, Snežana Malović, Ninoslav Stojadinović, Biljana Hasanović Korać, Goran Bogdanović, Slobodan Homen i Blagoje Bradić;
* na član 51. koji su zajedno podneli narodni poslanici Zoran Živković i Vladimir Pavićević;
* na član 52. koji su zajedno podneli narodni poslanici Zoran Živković i Vladimir Pavićević;
* na član 54. koji su zajedno podneli narodni poslanici Katarina Rakić, Zoran Babić, Ivan Jovanović, Dejan Radenković, Aleksandar Senić, Veroljub Arsić, Vojislav Vujić, Milosav Milojević, Aleksandar Tomić i Vladimir Marinković;
* na član 54. koji su zajedno podneli narodni poslanici Zoran Živković i Vladimir Pavićević;
* na član 56. koji su zajedno podneli narodni poslanici Zoran Živković i Vladimir Pavićević;
* na član 57, sa ispravkom, koji su zajedno podneli narodni poslanici Zoran Živković i Vladimir Pavićević;
* na član 59. koji su zajedno podneli narodni poslanici Katarina Rakić, Zoran Babić, Ivan Jovanović, Dejan Radenković, Aleksandar Senić, Veroljub Arsić, Vojislav Vujić, Milosav Milojević, Aleksandar Tomić i Vladimir Marinković;
* na član 60. koji su, u istovetnom tekstu, podneli zajedno narodni poslanici Zoran Živković i Vladimir Pavićević i zajedno narodni poslanici Katarina Rakić, Zoran Babić, Ivan Jovanović, Dejan Radenković, Aleksandar Senić, Veroljub Arsić, Vojislav Vujić, Milosav Milojević, Aleksandar Tomić i Vladimir Marinković;
* na član 61. koji su zajedno podneli narodni poslanici Katarina Rakić, Zoran Babić, Ivan Jovanović, Dejan Radenković, Aleksandar Senić, Veroljub Arsić, Vojislav Vujić, Milosav Milojević, Aleksandar Tomić i Vladimir Marinković;
* na naslov iznad člana i na član 67. koji su zajedno podneli narodni poslanici Katarina Rakić, Zoran Babić, Ivan Jovanović, Dejan Radenković, Aleksandar Senić, Veroljub Arsić, Vojislav Vujić, Milosav Milojević, Aleksandar Tomić i Vladimir Marinković;
* na član 68. koji su zajedno podneli narodni poslanici Katarina Rakić, Zoran Babić, Ivan Jovanović, Dejan Radenković, Aleksandar Senić, Veroljub Arsić, Vojislav Vujić, Milosav Milojević, Aleksandar Tomić i Vladimir Marinković;
* na član 69. koji su zajedno podneli narodni poslanici Katarina Rakić, Zoran Babić, Ivan Jovanović, Dejan Radenković, Aleksandar Senić, Veroljub Arsić, Vojislav Vujić, Milosav Milojević, Aleksandar Tomić i Vladimir Marinković;
* na član 70. koji su zajedno podneli narodni poslanici Katarina Rakić, Zoran Babić, Ivan Jovanović, Dejan Radenković, Aleksandar Senić, Veroljub Arsić, Vojislav Vujić, Milosav Milojević, Aleksandar Tomić i Vladimir Marinković.

Odbor je odlučio da predloži Narodnoj skupštini da **odbije** sledeće amandmane:

* na član 2. koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo;
* na član 2. koji su zajedno podneli narodni poslanici Marko Đurišić, Janko Veselinović, Snežana Malović, Ninoslav Stojadinović, Biljana Hasanović Korać, Goran Bogdanović, Slobodan Homen i Blagoje Bradić;
* na član 2. koji je podneo narodni poslanik Milan Petrić;
* na član 2. koji su zajedno podneli narodni poslanici Borislav Stefanović, Gordana Čomić, Dejan Nikolić, Balša Božović, Jovan Marković, Jovana Jovanović, Ivan Jovanović, Aleksandra Jerkov, Nataša Vučković, Vesna Marjanović, Vesna Martinović, Dragan Šutanovac i Goran Ćirić;
* na član 2. koji je podneo narodni poslanik Aleksandar Senić;
* na član 3. koji je podneo narodni poslanik Aleksandar Senić;
* na član 3. koji su zajedno podneli narodni poslanici Marko Đurišić, Janko Veselinović, Snežana Malović, Ninoslav Stojadinović, Biljana Hasanović Korać, Goran Bogdanović, Slobodan Homen i Blagoje Bradić;
* na član 3, sa ispravkom, koji je podneo narodni poslanik Milan Petrić;
* na član 4. koji su zajedno podneli narodni poslanici Marko Đurišić, Janko Veselinović, Snežana Malović, Ninoslav Stojadinović, Biljana Hasanović Korać, Goran Bogdanović, Slobodan Homen i Blagoje Bradić;
* na član 5. koji su zajedno podneli narodni poslanici Marko Đurišić, Janko Veselinović, Snežana Malović, Ninoslav Stojadinović, Biljana Hasanović Korać, Goran Bogdanović, Slobodan Homen i Blagoje Bradić;
* na član 5. koji je podneo narodni poslanik Aleksandar Senić;
* na član 6. koji je podneo narodni poslanik Milan Petrić;
* na član 8. koji je podneo narodni poslanik Aleksandar Senić;
* na član 8. koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo;
* na član 9. koji su zajedno podneli narodni poslanici Marko Đurišić, Janko Veselinović, Snežana Malović, Ninoslav Stojadinović, Biljana Hasanović Korać, Goran Bogdanović, Slobodan Homen i Blagoje Bradić;
* na član 10. koji je podneo narodni poslanik Aleksandar Senić;
* na član 10. koji su zajedno podneli narodni poslanici Marko Đurišić, Janko Veselinović, Snežana Malović, Ninoslav Stojadinović, Biljana Hasanović Korać, Goran Bogdanović, Slobodan Homen i Blagoje Bradić;
* na član 10. koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo;
* na član 11. koji su zajedno podneli narodni poslanici Borislav Stefanović, Gordana Čomić, Dejan Nikolić, Balša Božović, Jovan Marković, Jovana Jovanović, Ivan Jovanović, Aleksandra Jerkov, Nataša Vučković, Vesna Marjanović, Vesna Martinović, Dragan Šutanovac i Goran Ćirić;
* na član 12. koji su zajedno podneli narodni poslanici Marko Đurišić, Janko Veselinović, Snežana Malović, Ninoslav Stojadinović, Biljana Hasanović Korać, Goran Bogdanović, Slobodan Homen i Blagoje Bradić;
* na član 12. koji su zajedno podneli narodni poslanici Borislav Stefanović, Gordana Čomić, Dejan Nikolić, Balša Božović, Jovan Marković, Jovana Jovanović, Ivan Jovanović, Aleksandra Jerkov, Nataša Vučković, Vesna Marjanović, Vesna Martinović, Dragan Šutanovac i Goran Ćirić;
* na član 13. koji je podneo narodni poslanik Milan Petrić;
* na član 14. koji je podneo narodni poslanik Aleksandar Senić;
* na član 14. koji su zajedno podneli narodni poslanici Marko Đurišić, Janko Veselinović, Snežana Malović, Ninoslav Stojadinović, Biljana Hasanović Korać, Goran Bogdanović, Slobodan Homen i Blagoje Bradić;
* na član 15. koji je podneo narodni poslanik Aleksandar Senić;
* na član 15. koji su zajedno podneli narodni poslanici Marko Đurišić, Janko Veselinović, Snežana Malović, Ninoslav Stojadinović, Biljana Hasanović Korać, Goran Bogdanović, Slobodan Homen i Blagoje Bradić;
* na član 16. koji je podneo narodni poslanik Milan Petrić;
* na član 17. koji je podneo narodni poslanik Milan Petrić;
* na član 18. koji je podneo narodni poslanik Aleksandar Senić;
* na član 18. koji su zajedno podneli narodni poslanici Marko Đurišić, Janko Veselinović, Snežana Malović, Ninoslav Stojadinović, Biljana Hasanović Korać, Goran Bogdanović, Slobodan Homen i Blagoje Bradić;
* na član 19. koji je podneo narodni poslanik Aleksandar Senić;
* na član 20. koji je podneo narodni poslanik Aleksandar Senić;
* na član 20. koji su zajedno podneli narodni poslanici Marko Đurišić, Janko Veselinović, Snežana Malović, Ninoslav Stojadinović, Biljana Hasanović Korać, Goran Bogdanović, Slobodan Homen i Blagoje Bradić;
* na član 20. koji je podneo narodni poslanik Milan Petrić;
* na član 21. koji je podneo narodni poslanik Aleksandar Senić;
* na član 21. koji su zajedno podneli narodni poslanici Marko Đurišić, Janko Veselinović, Snežana Malović, Ninoslav Stojadinović, Biljana Hasanović Korać, Goran Bogdanović, Slobodan Homen i Blagoje Bradić;
* na član 22. koji je podneo narodni poslanik Aleksandar Senić;
* na član 22. koji su zajedno podneli narodni poslanici Marko Đurišić, Janko Veselinović, Snežana Malović, Ninoslav Stojadinović, Biljana Hasanović Korać, Goran Bogdanović, Slobodan Homen i Blagoje Bradić;
* na član 28. koji je podneo narodni poslanik Aleksandar Senić;
* na član 28. koji su zajedno podneli narodni poslanici Marko Đurišić, Janko Veselinović, Snežana Malović, Ninoslav Stojadinović, Biljana Hasanović Korać, Goran Bogdanović, Slobodan Homen i Blagoje Bradić;
* na član 36. koji su zajedno podneli narodni poslanici Nenad Čanak, Bojan Kostreš, Olena Papuga, Nada Lazić, Đorđe Stojšić i Dejan Čapo;
* na član 37. koji je podneo narodni poslanik Milan Petrić;
* na član 37. koji je podneo narodni poslanik Aleksandar Senić;
* na član 37. koji su zajedno podneli narodni poslanici Marko Đurišić, Janko Veselinović, Snežana Malović, Ninoslav Stojadinović, Biljana Hasanović Korać, Goran Bogdanović, Slobodan Homen i Blagoje Bradić;
* na član 46. koji je podneo narodni poslanik Milan Petrić;
* na član 47. koji je podneo narodni poslanik Aleksandar Senić;
* na član 47. koji su zajedno podneli narodni poslanici Marko Đurišić, Janko Veselinović, Snežana Malović, Ninoslav Stojadinović, Biljana Hasanović Korać, Goran Bogdanović, Slobodan Homen i Blagoje Bradić;
* na naslov iznad člana 48. i član 48. koji su zajedno podneli narodni poslanici Branka Karavidić i Ivan Karić;
* na član 48. koji je podneo narodni poslanik Aleksandar Senić;
* na član 48. koji su zajedno podneli narodni poslanici Marko Đurišić, Janko Veselinović, Snežana Malović, Ninoslav Stojadinović, Biljana Hasanović Korać, Goran Bogdanović, Slobodan Homen i Blagoje Bradić;
* na član 49. koji je podneo narodni poslanik Aleksandar Senić;
* na član 49. koji su zajedno podneli narodni poslanici Marko Đurišić, Janko Veselinović, Snežana Malović, Ninoslav Stojadinović, Biljana Hasanović Korać, Goran Bogdanović, Slobodan Homen i Blagoje Bradić;
* na član 52. koji je podneo narodni poslanik Aleksandar Senić;
* na član 52. koji su zajedno podneli narodni poslanici Marko Đurišić, Janko Veselinović, Snežana Malović, Ninoslav Stojadinović, Biljana Hasanović Korać, Goran Bogdanović, Slobodan Homen i Blagoje Bradić;
* na član 52. koji su zajedno podneli narodni poslanici Branka Karavidić i Ivan Karić;
* na član 54. koji su zajedno podneli narodni poslanici Marko Đurišić, Janko Veselinović, Snežana Malović, Ninoslav Stojadinović, Biljana Hasanović Korać, Goran Bogdanović, Slobodan Homen i Blagoje Bradić;
* na član 56. koji su zajedno podneli narodni poslanici Marko Đurišić, Janko Veselinović, Snežana Malović, Ninoslav Stojadinović, Biljana Hasanović Korać, Goran Bogdanović, Slobodan Homen i Blagoje Bradić;
* na član 59, sa ispravkom, koji su zajedno podneli narodni poslanici Zoran Živković i Vladimir Pavićević;
* na član 59. koji su zajedno podneli narodni poslanici Marko Đurišić, Janko Veselinović, Snežana Malović, Ninoslav Stojadinović, Biljana Hasanović Korać, Goran Bogdanović, Slobodan Homen i Blagoje Bradić;
* na član 61. koji su zajedno podneli narodni poslanici Zoran Živković i Vladimir Pavićević;
* na član 62. koji su zajedno podneli narodni poslanici Zoran Živković i Vladimir Pavićević;
* na član 63. koji su zajedno podneli narodni poslanici Zoran Živković i Vladimir Pavićević;
* na član 65. koji su zajedno podneli narodni poslanici Zoran Živković i Vladimir Pavićević;
* na član 65. koji je podneo narodni poslanik Aleksandar Senić;
* na član 65. koji su zajedno podneli narodni poslanici Marko Đurišić, Janko Veselinović, Snežana Malović, Ninoslav Stojadinović, Biljana Hasanović Korać, Goran Bogdanović, Slobodan Homen i Blagoje Bradić;
* na član 66. koji je podneo narodni poslanik Aleksandar Senić;
* na član 66. koji su zajedno podneli narodni poslanici Marko Đurišić, Janko Veselinović, Snežana Malović, Ninoslav Stojadinović, Biljana Hasanović Korać, Goran Bogdanović, Slobodan Homen i Blagoje Bradić;
* na član 66. koji su zajedno podneli narodni poslanici Zoran Živković i Vladimir Pavićević;
* na član 67. koji su zajedno podneli narodni poslanici Marko Đurišić, Janko Veselinović, Snežana Malović, Ninoslav Stojadinović, Biljana Hasanović Korać, Goran Bogdanović, Slobodan Homen i Blagoje Bradić;
* na član 69. koji su zajedno podneli narodni poslanici Zoran Živković i Vladimir Pavićević;
* na član 69. koji su zajedno podneli narodni poslanici Marko Đurišić, Janko Veselinović, Snežana Malović, Ninoslav Stojadinović, Biljana Hasanović Korać, Goran Bogdanović, Slobodan Homen i Blagoje Bradić;
* kojim se posle člana 69. dodaje novi član 69a. koji su zajedno podneli narodni poslanici Marko Đurišić, Janko Veselinović, Snežana Malović, Ninoslav Stojadinović, Biljana Hasanović Korać, Goran Bogdanović, Slobodan Homen i Blagoje Bradić.

II

Odbor je, u skladu sa čl. 157. stav 6. i 161. stav 1. Poslovnika Narodne skupštine, podneo sledeće amandmane:

AMANDMAN I

Član 22. stav 1. menja se i glasi:

,,Radi utvrđivanja činjenica inspekcija mora da pribavi pisanu naredbu nadležnog suda ako namerava da izvrši uviđaj u stambenom prostoru ili drugom prostoru koji ima istu, sličnu ili povezanu namenu (u daljem tekstu: stambeni prostor), osim kada se uviđaj vrši na zahtev ili uz izričit pisani pristanak vlasnika ili korisnika, odnosno držaoca stambenog prostora, koji se može dati i na licu mesta. Pristanak može biti i usmeni, kada je neophodno da se preduzmu hitne mere radi sprečavanja ili otklanjanja opasnosti po život ili zdravlje ljudi, imovinu veće vrednosti, životnu sredinu ili biljni ili životinjski svet, što se posebno obrazlaže u zapisniku.

Posle stava 1. dodaje se novi stav 2. koji glasi:

,,Izuzetno od stava 1. ovog člana, kada je neophodno da se preduzmu hitne mere radi sprečavanja ili otklanjanja opasnosti po život ili zdravlje ljudi, imovinu veće vrednosti, životnu sredinu ili biljni ili životinjski svet, ukoliko postoji izvor štete koji potiče iz stambenog prostora, a vlasnik ili korisnik, odnosno držalac stambenog prostora je nepoznat, nedostupan, duže odsutan ili je preminuo, a zaostavština nije raspodeljena, inspekcija bez odlaganja o tome obaveštava druge nadležne organe i organizacije radi hitnog preduzimanja radnji i mera iz njihovog delokruga i predlaže sudu da izda naredbu za vršenje uviđaja u stambenom prostoru, obrazlažući u predlogu i posebno u zapisniku razloge za takvo postupanje.

Dosadašnji st. 2. do 12. ovog člana postaju st. 3. do 13.

U dosadašnjem stavu 3. ovog člana, koji postaje stav 4, reči: „stava 2.“ zamenjuju se rečima: „stava 3.“, a u dosadašnjem stavu 12. ovog člana, koji postaje stav 13, reči: „stava 11.“ zamenjuju se rečima: „stava 12.“.

O b r a z l o ž e nj e

Ovom izmenom vrši se preciziranje predloženog rešenja u članu 22. tako da je, osim na zahtev, uviđaj moguće izvršiti i uz izričit pisani pristanak vlasnika ili korisnika, odnosno držaoca prostora, koji se može dati na licu mesta, kao i da, osim nadziranog subjekta (korisnika, odnosno držaoca prostora), zahtev može podneti i pristanak dati i vlasnik prostora kada to nije isto lice.

S obzirom da određene životne situacije zahtevaju hitnost postupanja radi zaštite vitalnih vrednosti, predloženim odredbama se predviđa da u tim slučajevima pristanak može biti i usmeni, što se posebno obrazlaže u zapisniku, tako da o istom ostaje pisana evidencija.

Pored toga, utvrđuju se pravila postupanja inspekcije i zaštite građana u određenim izuzetnim situacijama koje se javljaju u praksi kada iz stambenog prostora potiče izvor štete (u pitanju su štetne, odnosno nedozvoljene i prekomerne imisije u vidu izlivanja pijaće vode, prenošenja dima, neprijatih mirisa, toplote, čađi, potresa, buke, oticanja otpadnih voda i sl.), a vlasnik ili korisnik, odnosno držalac stambenog prostora je nepoznat, nedostupan, duže odsutan ili je preminuo, a zaostavština nije raspodeljena.

Zbog novog stava 2. koji se amandmanom Odbora dodaje, vrše se i odgovarajuće izmene oznaka stavova.

AMANDMAN II

U članu 35. stav 7. reči „pokrajinske autonomije“ zamenjuju se rečima „autonomne pokrajine“.

O b r a z l o ž e nj e

Amandmanom se vrši pravna redakcija navedene odredbe.

AMANDMAN III

U članu 60. tačka 4) menja se i glasi:

,,4) bez pribavljene pisane naredbe nadležnog suda vrši uviđaj u stambenom prostoru, kada za vršenje uviđaja nema zahteva ili pristanka vlasnika ili korisnika, odnosno držaoca stambenog prostora, datog u skladu sa članom 22. stav 1. ovog zakona, a ne postoje okolnosti iz člana 22. stav 2. ovog zakona (član 22);“.

U tački 8) ovog člana posle reči: „članom 31. stav 3“ dodaju se tačka i reči: „ovog zakona“.

O b r a z l o ž e nj e

Amandmanom se vrši usklađivanje kaznene odredbe tačke 4) člana 60. Predloga zakona sa materijalnim rešenjem člana 22. Predloga zakona, na koji se kaznena odredba odnosi, u skladu sa amandmanom Odbora podnetim na taj član.

Amandmanom se, takođe, vrši pravnoredakcijska ispravka tačke 8) ovog člana.

Za izvestioca Odbora na sednici Narodne skupštine određen je Petar Petrović, predsednik Odbora.

**Druga tačka dnevnog reda: Razmatranje Redovnog godišnjeg izveštaja Zaštitnika građana za 2014. godinu**

Zaštitnik građana je, u svom izlaganju povodom razmatranja Redovnog godišnjeg izveštaja Zaštitnika građana za 2014. godinu, ocenio da stanje ljudskih prava u prošloj godini nije zadovoljavajuće, da pravosuđu još nije stalo na svoje noge, kao i da uprava još uvek nema atribute dobre uprave. Ukazao je na rezultate analize Svetske banke o stanju u srpskom pravosuđu, prema kojima se, suprotno postojećem mišljenju u našoj javnosti, građani u Srbiji skoro dvostruko ređe obraćaju sudovima od građana u zemljama Evropske unije. Svetska banka, takođe, ocenjuje da sudije, javni tužioci i advokati nemaju dovoljno znanja o propisima koji se brzo donose i menjaju, da su zakoni neusklađeni, da je građanima otežan pristup pravdi zbog visokih sudskih taksi, a nije donet zakon kojim se uređuje besplatna pravna pomoć, da se ne može govoriti o manjku kadrova u pravosuđu, te da se za pravosuđe izdvaja čak 26 procenata bruto društvenog prihoda.

Ukazao je da uvođenje dveju novih pravosudnih profesija, javnih beležnika i privatnih izvršitelja, nije proteklo bez posledica za ostvarivanje prava građana, zbog propusta koji su mogli biti sagledani blagovremeno. Zaštitnik građana, koji nije ovlašćen da kotroliše rad ovih profesija, iako im je dato vršenje javnih ovlašćenja, ostvario je dobru saradnju sa komorama javnih beležnika i izvršitelja.

U oblasti prava lica lišenih slobode zaštitnik građana je ocenio da se stanje, osim kad je u pitanje zdravstvena zaštita ovih lica, kontinuirano poboljšava, da nema sistemske torture, ali da nema ni kažnjavanja pojedinačnih slučajeva torture.

Upogledu stanja u upravi naglasio je da administracija u Srbiji još nema atribute dobre uprave, da nije ni depolitizovana, ni profesionalizovana, niti je racionalizovana, kao i da Svetska banka ocenjuje da su loša uprava i nedostatak institucionalnih kapaciteta glavni uzrok za spor ulazak Srbije u Evropsku uniju, kao i da u državnoj upravi nema strateškog planiranja i potrebne koordinacije.

Zaštitnik građana je, međutim, takođe istakao da su u izveštaju navedeni i brojni pomaci u oblasti pravosuđa i uprave, da su doneti zakoni o izmenama i dopunama Zakona o javnom beležništvu, da je izmenjena javnobeležnička tarifa, da je izmenjen Zakon o izvršenju i obezbeđenju, doneti su zakoni o javnom pravobranilaštvu, o posredovanju u rešavanju sporova, kao i da je država je počela ažurnije da isplaćuje naknadu štete na osnovu odluka Ustavnog suda zbog povrede prava na suđenje u razumnom roku.

Zaštitnik građana je, takođe, ukazao na potrebu da narodni poslanici podrže donošenje zakona o izmenama Zakona o zaštitniku građana i tako doprinesu boljem radu institucije zaštitnika građana.

Vladimir Đukanović je, naglašavajući da govori samo u svoje lično ime, nikako ne u ime Srpske napredne stranke, rekao da ne može da se složi sa ocenama Svetske banke. Smatra da izveštaj Zaštitnika građana više liči na politički program, pamflet, bez ikakvog utemeljenja, bez navođenja primera, posebno kada se govori o nacionalnim manjinama, o medijima i dr, te da ga neće podržati na sednici Narodne skupštine. Zamerio je zaštitniku građana da se stavlja u službu jedne nevladine organizacije, što je potpuno neprihvatljivo i urušava kredibilitet same institucije Zaštitnika građana. Smatra da zaštitnik građana treba da podnese ostavku i da se bavi politikom, da na izborima proveri da li će mu građani dati poverenje, jer funkciju zaštitnika građana zloupotrebljava za sopstvenee političke ambicije i u političke svrhe.

Neđo Jovanović je ocenio da izveštaj dotiče neuralgične tačke koje zaslužuju pažnju. Saglasio sa ocenom o neefikasnosti sudova i o ugrožavanju načela o pravu na suđenje u razumnom roku, očekujući da će predloženi zakon o suđenju u razumnom roku vrlo brzo doprineti poboljšanju efikasnosti pravosuđa. Pritom je naglasio da je pravosuđe, sa svoje strane, i samo dalo svoj doprinos poboljšanju efikasnosti postupanjem u okviru sudskih instanci, što sve zajedno predstavlja značajan pomak u ostvarivanju prava na suđenje u razumnom roku. Izrazio je očekivanje da se novim zakonom o izvršenju i obezbeđenju takođe učini značajan pomak, posebno time što će se urediti status privatnih izvršitelja i postupak izvršenja učiniti efikasnijim i jeftinijim, bez diskriminacije dužnika. Kad je u pitanju javno beležništvo, izrazio je zadovoljstvo stavom zaštitnika građana prema advokaturi, njegovim doprinosom zaštiti prava građana i načinom na koji su ta prava zatim uređena izmenama Zakona o javnom beležništvu. Napomenuo je, takođe, da očekuje da će doprinos poboljšanju stanja u pravosuđu dati i zakon o besplatnoj pravnoj pomoći koji je u pripremi.

Živan Đurišić se delimično saglasio sa ocenama o nezadovoljavajućem stanju u pravosuđu. Mišljenja je da je danas stanje znatno bolje nego u periodu od 2009. do 2012. godine, da su tome doprineli primena objektivnih kriterijuma pri izboru nosilaca pravosudnih funkcija, nova i efikasnija mreža sudova, kao i da je uticaj izvršne i zakonodavne vlasti na sudstvo znatno manji.

Meho Omerović je podsetio da se, saglasno ustavu i zakonu, Odbor ne izjašnjava o prihvatanju izveštaja zaštitnika građana, niti ga Narodna skupština usvja. Ukazao je na ustavni i zakonski položaj zaštitnika građana, iz čega proizlazi njegovo pravo da se stara o ostvarivanju prava građana i da kontroliše rad organa vlasti i organizacija koja vrše javna ovlašćenja. Narodni poslanici treba da imaju u vidu kontrolnu funkciju Narodne skupštine i činjenicu da su zaštitnik građana, kao i svi drugi nezavisni državni organi, i narodni poslanici prirodni partneri u kontroli vlasti. U tom smislu izveštaj zaštitnika građana treba narodnim poslanicima da pomogne u pripremi zaključaka koje će predložiti Narodnoj skupštini i kojima treba doprineti boljim zakonskim rešenjima, a posebno otklanjanju nepravilnosti u njihovoj primeni. Izveštaj sadrži brojne preporuke koje nadležni odbori treba da pretoče u zaključke kojima će Narodna skupština obavezati organe vlasti i imaoce javnih ovlašćenja na odgovarajuća postupanja. Razmatranje ovog izveštaja takođe je prilika da se proveri šta su organi izvršne vlasti učinili polazeći od zaključaka koje je Narodna skupština donela nakon razmatranja izveštaja nezavisnih državnih organa za 2013. godinu i kojima ih je obavezala na preduzimanje određenih aktivnosti. Na kraju svog izlaganja osvrnuo se i na deo izveštaja koji se odnosi na ostvarivanje prava lica lišenih slobode, prihvatajući kao član Komisije za kontrolu izvršenja krivičnih sankcija ocene da je u prošloj godini bilo poboljšanja kad je u pitanju položaj ovih lica u ustanovama za izvršenje krivičnih sankcija.

Petar Petrović je, kao član Visokog saveta sudstva, upoznao prisutne da je Visoki savet sudstva već razrešio nekoliko sudija zbog povrede prava na suđenje u razumnom roku i da će politiku zaštite ustavnog načela na suđenje u razumnom roku i dalje sprovoditi, što takođe govori o značajnom pomaku u postupanju pravosudnih organa.

Predsednik Odbora je, na kraju, obavestio članove Odbora da će stručna služba, na osnovu rasprave, pripremiti tekst predloga zaključka, koji će Odbor utvrditi na jednoj od narednih sednica i uputiti ga Narodnoj skupštini.

**Treća tačka dnevnog reda: Razno**

U okviru ove tačke dnevnog reda predsednik Odbora je obavestio članove Odbora da je ministar pravde, u ime Pregovaračke grupe za Poglavlje 23, uputio predsedniku Narodne skupštine dopis sa zahtevom da se zakažu sednice odbora Narodne skupštine u čijem su delokrugu pitanja iz Poglavlja 23, a radi rasprave o Nacrtu akcionog plana za Poglavlje 23.

Predsednik je predložio da se, zbog kratkih rokova, sednica Odbora na kojoj će se razmotriti Nacrt akcionog plana održi u četvrtak, 16. aprila, sa početkom u 12,00 časova, što su članovi Odbora prihvatili.

Sednica je završena u 14,20 časova.

SEKRETAR PREDSEDNIK

Ljiljana Miletić Živković Petar Petrović